11. septembri terrorirünnakute eest vastutavad terroristid

2001. aasta 11. septembri terrorirünnakute eest vastutavaid terroriste oli 19, kes olid kõik seotud Al-Qaedaga. Viisteist neist olid pärit Saudi Araabiast ning ülejäänud Araabia Ühendemiraatidest (2), Egiptusest (1) ja Liibanonist (1). Kaaperdajad jaotati nelja rühma, igaühes oli lennuki juhtimise kogemusega inimene ja kolm kuni neli "jalameest". Viimased olid treenitud ohjama piloote, reisijaid ja pardameeskonda.
Esimesed kaaperdajad, kes jõudsid Ameerika Ühendriikidesse, olid Khalid al-Mihdhar ja Nawaf al-Hazami. Nad kolisid Californiasse aastal 2000. Neile järgnesid kolm pilootidest kaaperdajat: Mohamed Atta, Marwan al-Shehhi ja Ziad Jarrah 2000. aasta keskel. Neljas piloot, Hani Hanjour, jõudis San Diegosse 2000. aasta detsembris. Ülejäänud terroristid saabusid 2001. aasta jooksul.

Taust

Al-Qaeda tekkis 1979. aastal, kui Nõukogude Liit tungis Afganistani. Kohe pärast invasiooni reisis Osama bin Laden Afganistani, et aidata organiseerida rühmitust koos Abdullah Azzamiga, kes oli Palestiinia-Jordaania päritolu. Nad lõid Maktab al-Khidamati (MAK) aastal 1984, mis värbas võitlejaid džihaadi.
Kaheksakümnendate lõpu poole taganesid Nõukogude Liidu väed. Bin Laden ja Azzam arutasid MAK-i tuleviku üle, sest neil olid väljakoolitatud võitlejad. Bin Laden ja Azzam tahtsid kasutada äkilist võimu ja koondatud vägesid, et kaitsta tagakiusatud muslimeid üle maailma. Abu Walid al-Masri oli bin Ladeni nõuandja Afganistanis aastatel 1980 ja 1990. Ta on selgitanud, kuidas bin Laden oli erinevalt oma tuttavatest sajandi lõpu poole veendumusel, et Ameerika Ühendriigid on nõrgemad, kui välja paistab.
11. septembri rünnakute plaani eestvedaja oli Khalid Sheikh Mohammed, kes veetis oma nooruse Kuveidis. Ta oli aktiivne Muslimi Vennaskonna liige, millega ta ühines 16-aastaselt. Pärast seda kolis ta Ameerika Ühendriikidesse, kus lõpetas Põhja-Carolina ülikooli aastal 1986. Seejärel rändas ta Pakistani ja siis Afganistani, kus ta korraldas džihaadi Nõukogude Liidu vastu. Hiljem kohtus ta Osama bin Ladeniga ning talle tundusid bin Ladeni plaanid sümpaatsena.Al-Qaeda tekkis 1979. aastal kui Nõukogude Liit tungis Afganistani.

Võimalikud identiteedivarguse juhtumid

Pärast rünnakuid ja enne, kui FBI avalikustas kõikide kaaperdajate pildid, väitsid mitmed allikad, et osa 11. septembri terrorirünnakutes väidetavalt osalenud terroristidest ei osalenud rünnakutes ja olid tegelikult elus. Väidetavalt olid nad langenud identiteedivarguse ohvriteks.

Võimalik kahekümnes terrorist

On võimalik, et 2001. aasta 11. septembri rünnakutes osales ka 20. terrorist. See isik ei viibinud tegelike rünnakute ajal üheski lennukis, aga oli väidetavalt kaasatud terrorirünnaku ettevalmistustesse. 9. septembri sündmustest oli mitmeid arvatavaid versioone erinevate seotud terroristide, ressursside ning muude teguritega. Lõppversioonis oli 19 kaaperdajat. Kolm lennukit võeti üle viieliikmeliste kaaperdajate rühmade poolt, neljas lennuk kaaperdati neljaliikmelise rühma poolt. Viimane lennuk, United Airlinesi lend UA 98, oli oma missioonil vähem edukas. Algne plaan tabada sihtmärki Washingtonis nurjus ja reisijate vastuhaku tõttu kukkus lennuk Pennsylvania osariigis Shanksville'i lähedal põllule. Kuna kõik teised lennukid võeti üle viieliikmeliste kaaperdajate rühma poolt, on tõenäoline, et rünnakutes oleks pidanud osalema ka kahekümnes kaaperdaja.